**Egenkontrol 2020**

**Fyrværkerisalg fra eksisterende butik**

|  |
| --- |
| Salgssted: |
| Egenkontrol foretaget af: | Dato: |

**Indretning af salgsstedet:**

|  |  |
| --- | --- |
| [ ]  | Butikken, hvor fyrværkeriet sælges fra, deler ikke flugtvej med anden butik (eller ”butik i butikken”) (se TF 2.2.2) |
| [ ]  | Salgsstedet ligger ikke i bygningens flugtvej (se TF 2.2.7) |
| [ ]  | Flugtveje og adgangen til flugtvejsdøre er holdt frie og ryddelige i hele deres bredde (se TF 2.10.14 - 2.10.15) |
| [ ]  | Der er mindst ét håndsprøjtebatteri, én trykvandslukker eller én slangevinde i umiddelbar nærhed af salgsstedet og dette er kontrolleret inden for det seneste år (se TF 2.2.9 + 1.15)Bemærk: Der må ikke anvendes CO2 slukker eller Pulverslukker |
| [ ]  | Udstillede fyrværkeriartikler er uden pyroteknisk sats og mærket ”attrap” eller ”dummy” - gælder ikke helårsfyrværkeri (se TF 2.1.1) |
| [ ]  | Der er mindst 1 meter fra fyrværkeri og salgsbord til tændkilde - eks. elektriske installationer (se TF 1.8 + Vejledningen) |
| [ ]  | Der er mindst 2 meter fra fyrværkeri og salgsbord til varmekilde (se TF 1.9) |
| [ ]  | Salgsstedet er holdt ren og ryddelig (se TF 2.10.6) |

**Skiltning:**

|  |  |
| --- | --- |
| [ ]  | Der er opsat sikkerhedsskilte ved oplag af fyrværkeri ”Forbud mod tobaksrygning og brug af åben ild” (se TF 2.10.11) |
| [ ]  | Der er opsat sikkerhedsskilte udvendigt på døre til salgsstedet med ”Farligt Fyrværkeri” (se TF 2.10.12) |
| [ ]  | Der er opsat sikkerhedsskilt ved anbringelsessted for brandslukningsmateriel (se TF 1.21) |
| [ ]  | Der er opsat skiltning ved salgsstedet med oplysning om aldersgrænser for salg af konsumfyrværkeri hhv. helårsfyrværkeri (se Bekendtgørelse 1424 § 25, stk. 3) |

**Opbevaring af fyrværkeri i salgslokalet:**

|  |  |
| --- | --- |
| [ ]  | Der er max. 12,5 kg NEM fyrværkeri ved selve salgsstedet i salgslokalet (se TF 2.2.3) |
| [ ]  | Herudover er der max. 12,5 kg NEM helårsfyrværkeri i salgslokalet holdt i en afstand af mindst 5 meter fra fyrværkeriet ved salgsbordet (se TF 2.2.3) |
| [ ]  | Fyrværkeriet bliver ikke solgt ved selvbetjening - det er dog tilladt for helårsfyrværkeri (se TF 2.2.6) |
| [ ]  | Fyrværkeriet opbevares i godkendt og lukket transportemballage - max. anbrud på én kolli af hver produkt og dette kolli lukkes til, når der ikke udtages varer (se TF 2.1.4 + 2.10.3) |
| [ ]  | Der foretages ikke pakning af enkeltartikler i sortimentsposer (se TF 2.1.3) |
| [ ]  | Fyrværkeriet er stablet i en højde på max. 2 meter på én hylde/gulv og max. 6 meter i alt hvis stabling sker i reol (se TF 2.10.2) |

**Opbevaring af fyrværkeri i tilstødende lokale (12,5 kg NEM el. 25 kg NEM fyrværkeri):**

|  |  |
| --- | --- |
| [ ]  | Eventuelt oplag af fyrværkeri i tilstødende lokale er på max. 12,5 kg NEM, hvis der er andre oplag i rummet (dog aldrig brandfarlige væsker og/eller F-gas) og på max. 25 kg NEM, hvis der ikke er andre brandbare oplag af nogen art i lokalet (se TF 2.2.5) |
| [ ]  | Døren til lagerlokale er lukket og tætsluttende og holdes aflåst, når der ikke udtages varer (se TF 2.2.5 + TF 2.10.8) |
| [ ]  | Fyrværkeriet opbevares i godkendt og lukket transportemballage - max. anbrud på én kolli af hver produkt og dette kolli lukkes til, når der ikke udtages varer (se TF 2.1.4 + 2.10.3) |
| [ ]  | Der er mindst ét håndsprøjtebatteri, én trykvandslukker eller én slangevinde i umiddelbar nærhed af fyrværkerioplaget og dette er kontrolleret inden for det seneste år (se TF 2.2.10 + 1.15)Bemærk: Der må ikke anvendes CO2 slukker eller Pulverslukker |
| [ ]  | Fyrværkeriet er stablet i en højde på max. 2 meter på én hylde/gulv og max. 6 meter i alt, hvis stabling sker i reol (se TF 2.10.2) |

**Instruktion af personale (og alle frivillige hjælpere):**

|  |  |
| --- | --- |
| [ ]  | Personalet er grundigt instrueret i ordensreglerne (se TF 2.10) |
| [ ]  | Personalet er instrueret i placering og brug af brandslukningsmateriel (se TF 2.10.1) |
| [ ]  | Personalet er instrueret i korrekt håndtering og opbevaring af fyrværkeriet på salgsstedet - herunder procedure for defekte artikler (se TF afsnit 2.10) |
| [ ]  | Personalet er præsenteret for den vejledning om håndtering og opbevaring af fyrværkeri, som leverandøren af fyrværkeriet har givet jer, og er instrueret i at der skal medfølge en generel sikkerhedsinformation til hver enkelt kunde (se Bekendtgørelse 1424 § 28) |

Egenkontrollen er tænkt som et frivilligt tilbud/værktøj til dig, der som ansvarlig for salg og opbevaring af fyrværkeri, skal være sikker på, at I overholder alle regler i ”[*Tekniske Forskrifter for salg, håndtering og opbevaring af fyrværkeri og andre pyrotekniske artikle*r](http://www.sik.dk/content/download/23688/305413/version/1/file/Vejledning%2Btil%2Btekniske%2Bforskrifter%2B2014%2B.pdf)” (TF) m.v.

Kan du vinge alle punkter af, bør der således heller ikke være problemer, når /hvis redningsberedskabet kommer på kontroleftersyn hos dig. Det betyder, at du med ro i sindet kan koncentrere dig om en god handel.